Фінал абласнога агляду-конкурсу адбыўся ў Салігорску. Папярэдне ў кожным раёне Мінскай вобласці шукалі самых творчых, таленавітых і артыстычных педагогаў дадатковай адукацыі. 23 прадстаўнікі ўсіх раёнаў Міншчыны і Жодзіна бралі ўдзел у абласным спаборніцтве. Ім неабходна было пераадолець два этапы. На першы, завочны, этап удзельнікі прадаставілі адукацыйныя праграмы аб’яднанняў па інтарэсах, у якіх вядуць заняткі, а таксама відэазапіс свайго майстар-класа. Азнаёміўшыся з гэтымі матэрыяламі, журы вызначыла дзясятку лепшых, якія працягнулі барацьбу ў фінале.